МУНИЦИПАЛЬНОЕ УЧРЕЖДЕНИЕ «УПРАВЛЕНИЕ ДОШКОЛЬНОГО ОБРАЗОВАНИЯ» ИСПОЛНИТЕЛЬНОГО КОМИТЕТА НИЖНЕКАМСКОГО МУНИЦИПАЛЬНОГО РАЙОНАРЕСПУБЛИКИ ТАТАРСТАН

**Конспект итогового занятия.**

**Выставка детских рисунков на тему: «Зимушка-Зима»**

(старшая группа)

Составила: Искандарова Н. Я

воспитатель МБДОУ №76

РЕСПУБЛИКА ТАТАРСТАН

ГОРОД НИЖНЕКАМСК

**Тема:** “Кыш- кышкай” темасына рәсем күргәзмәсе ясау.

**Максат:** Балаларны кыш фасылы белән таныштыру,табигатьнең нинди үзгәрешләр кичерүе, кошлар һәм җәнлекләрнең үзләрен бу вакытта ничек тотулары, ачлык һәм суыкны ничек уздырулары, сюжетлы рәсемнәр буенча хикәя төзеп сөйләргә өйрәтү, кышкы кием-салымнар турында белемнәрен арттыру. Кыш турында шигырьләр өйрәнү, балаларның фикерләү сәләтләрен арттыру, әйләнә-тирәгә кызыксыну тәрбияләү.

**Җиһазлау:** ½ альбом бите, төсле кәгазьләр, пумала, салфетка, әзер үрнәкләр, рәсемнәр.

**Сүзлек өстендә эш:** мамык кебек, ялтырый

**Методлар һәм алымнар**: сорау – җавап, күрсәтү.

**Тәрбияченең алдан эшләнгән эше:** рәсемнәр әзерләү.

**Балалар белән алдан эшләнгән эш:** урамда уйнау, күзәтүләр.

**Шәхси эш:** авырсынучыларга ярдәм итү.

**Шөгыльнең структурасы:**

1. Әңгәмә
2. Рәсем ясау.

III . Йомгаклау

**Балаларны оештыру:** балалар өстәлләр артында утыралар.

**Барышы:**

-Балалар тыңлагыз әле бер табышмак әйтәм:

Тәңкә карлар сипкән,

Жирне ап-ак иткән.

Нәрсә икән ул?

-Кыш.

- Дөрес. Ә урамда елның кайсы вакыты? Нинди ай?

- Кыш. Декабрь.

- Әйдәгез әле кыш айларын санап чыгыйк.

- Бу айларда кояш ничек яктырта?

- Кояш җылытмый.

- Көннәр ничек?

- Көннәр салкын, карлар ява.

-Бик дөрес.

Әйдәгез әле табышмакларны искә төшерик:

Ак ашъяулык таптым,

Җир өстенә яптым (Кар)

Ак мамык кебек,

Ялтырый алмаз кебек.(Кар)

Утта янмый, суда батмы. (Боз)

-Балалар кыш турында менә нинди мәкальләр бар.

1. Саф һава тәнгә дәва.

2. Кыш көне арбаңны, яз көне чанаңны әзерлә.

3.Кышкы кар-көзге икмәк.

(Балалар белэн энгэмэ)

**Дидактик уен “Билгесен тап”**

-Кар нинди? (ак, салкын...)

-Суык нинди? -...

-Балалар нинди кышкы киемнәр беләсез?

-Нинди кошлар бездә калалар? Ни өчен?

-Песнәк, чыпчык, карга, ябалак, күгәрчен...

**Ял минуты. Кышкы урман**.

Кышкы урманга килдек, матур урыннар күрдек.

Ак каен тора уңда, ямь-яшел чыршы сулда.

Кар бөртекләре оча, әйләнеп җирне коча.

Әнә куян сикерә, ул бүредән элдертә .

Без аннан да качабыз тапмас ул безне явыз.

-Балалар нинди кышкы уеннар беләсез?

-Чанада шуу,чаңгыда шуу, кар атышып уйнау....

-Бик дөрес. Балалар, әйдәгез әле кыш турында турында рәсем ясыйбыз. (Балалар рәсем ясыйлар).

-Аделя карап чык әле, сиңа кемнең рәсеме ошый? Ни өчен?

-Аделина, ә сиңа кемнең рәсеме ошый? Ни өчен?

-Балалар карагыз әле нинди матур кыш рәсемнәре килеп чыкты. Булдырдыгыз балалар.

(Кургэзмэ ясау).